纯深，哀过乎礼。事陛下在危尽忠，丧亲居忧，杖而后起，立人之本，二理同极，加荣增宠，足以厉俗敦风。」《奏劾陆澄》:「宋世左丞荀伯子弹彭城令张道欣等，坐界劫累发不禽，免道欣等官；……澄謏闻肤见，贻挠后昆，上掩皇明，下笼朝识，请以见事免澄所居官。」《难王俭丧遇闰议》:「厌屈之典，由所尊夺情，故祥缟备制，而年月不申。今以十一月而祥，从期可知。既计以月数，则应数闰以成典。若犹含之，何以异于缟制。疑者正以祥之当闰，月数相县。积分余闰，历象所弘。计月者数闰，故有余月，计年者苞含，故致盈积。称理从制，有何不可？」